**И Н Ф О Р М А Ц И Ј А**

**о стању у култури и активностима на унапређењу рада у области културе на подручју Града Бијељина**

|  |  |
| --- | --- |
|  | Информација о стању у култури и активностима на унапређењу рада у области културе на подручју Града Бијељина урађена је у складу са Програмом рада Скупштине Града за 2021. годину.  Циљ Информације је да прикаже тренутно стање у области културе, активности установа и удружења грађана који дјелују у овој области, те планове за наредни период.  Информација садржи поглавља у којима је обрађено организовање и рад установа, удружења, финансирање, културне манифестације, сарадња, као и закључна разматрања, те приједлог мјера.  Информацију разматра Градоначелник и Скупштина Града Бијељина . |

С А Д Р Ж А Ј :

1. Увод
2. Организованост и рад установа културе
3. Финансирање удружења из области културе
4. Културне манифестације
5. Сарадња
6. Закључна разматрања
7. Приједлози мјера
8. **Увод**

На подручју Града Бијељина његовањем културе и унапређењем ове области баве се званичне институције културе, чији је оснивач локална заједница или Влада Републике Српске, удружења грађана чији су програми везани за област културе, групе и појединци овог подручја, као и гостујући умјетници.

Културне манифестације које се реализују на овом подручју, могу се подијелити на устаљене и повремене, а програми на оне које стварају домаће институције и програми уговорени са трећим лицима, правним и физичким.

Финансирање институција културе, друштава и организација, те културних садржаја врши се из буџета Града, из средстава институција културе и мањим дијелом из средстава Министарства просвјете и културе РС.

1. **Организованост и рад установа културе**

Установе културе на подручју Града су: ЈУ Центар за културу „Семберија“, ЈУ„Музеј Семберије“, ЈУ Народна библиотека „Филип Вишњић“, ЈУ СКУД „Семберија“ и ЈУ Градско позориште „Семберија“.

**Т-1 ИНСТИТУЦИЈЕ КУЛТУРЕ НА ПОДРУЧЈУ ГРАДА БИЈЕЉИНА**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р.**  **бр.** | **Установа** | **Оснивач** | **Простор** | **Број**  **зап.** | **Финансирање** | **Буџет за 2021. годину** | **Ребаланс буџета за 2021. год.** |
| 1. | ЈУ Центар за културу „Семберија“ | СГ | Центар за културу | 35 | буџет Града и властити приходи | **939.944,00** | **926.514,00** |
| 2. | ЈУ „Музеј Семберије" | СГ | властити | 11 | буџет Града и властити приход | **351.500,00** | **361.600,00** |
| 3. | ЈУ Народна библиотека  "Филип Вишњић" | Влада РС | властити | 20 | буџет Владе РС ,  буџет Града и властити приходи | **155.000,00** | **148.020,00** |
| 5. | ЈУ СКУД  „Семберија“ | СГ | Центар за културу | 6 | буџет Града и властити приходи | **195.490,00** | **234.490,00** |
| 6. | ЈУ Градско позориште „Семберија“ | СГ | Центар за културу | 7 | буџет Града и властити приходи | **234.300,00** | **261.800,00** |

**Табела 1**

У Табели 1. приказани су подаци везани за простор, број запослених и финансирање институција културе, из којих се може видјети у каквим условима и са којим људским ресурсима дјелују поменуте институције.

Подаци о броју запослених преузети су из Извјештаја о раду за 2020. годину. Финансирање институција културе се врши на основу утврђених ставки у Одлуци о буџету за сваку буџетску годину, путем Трезора Града.

1. **Финансирање удружења из области културе**

У 2021. години настављено је са праксом финансирања пројеката удружења из области културе преко Јавног позива за финансирање пројеката удружења грађана.

Такође, утврђене су и ставке за финансирање удружења из области културе која имају статус од општег интереса за Град Бијељина.

Из области културе, статус организације од општег интереса за Град Бијељина имају: СПКД „Просвјета“, БЗК „Препород“ и СПД „Србадија“.

У табели 2 је приказан износ средстава која су одобрена наведеним удружењима за ову годину, а која им се уплаћују мјесечним траншама.

**Т-2 УДРУЖЕЊА СА СТАТУСОМ ОРГАНИЗАЦИЈЕ ОД ОПШТЕГ ИНТЕРЕСА ИЗ ОБЛАСТИ КУЛТУРЕ У 2021. ГОДИНИ**

|  |  |  |
| --- | --- | --- |
| ***Р.бр*** | ***Назив друштва*** | ***Одобрена средства*** |
| 1. | СПКД „Просвјета“ | **29.000, 00 КМ** |
| 2. | БЗК „Препород“ | **15.000,00 КМ** |
| 3. | СПД „Србадија“ | **9.000,00 КМ** |

**Табела 2**

Јавним позивом за финансирање пројеката удружења грађана су позвана да доставе пројекте и аплицирају за финансирање/суфинансирање пројеката у максималном износу до 5.000 КМ. На јавни позив се пријавио већи број друштава и организација из области културе, док мањи дио њих није благовремено доставио или није уопште кандидовао пројекат, што значи да нису остварили право на средства из буџета. Такође, један дио кандидованих пројеката није испунио услове Јавног конкурса, те нису остварили право на финансирање/суфинансирање.

У табели 3, наведена су друштва и организације, назив кандидованог пројекта и износ средстава, који су испунили услове Јавног конкурса и који су одобрени од стране Комисије за финансирање/суфинансирање.

**Т-3 ДРУШТВА И ОРГАНИЗАЦИЈЕ ЧИЈИ СУ СЕ ПРОЈЕКТИ ФИНАНСИРАЛИ У 2021. ГОДИНИ**

|  |  |  |  |
| --- | --- | --- | --- |
| ***Р.бр*** | ***Назив друштва*** | ***Назив пројекта*** | ***Одобрена средства*** |
| 1. | СПД „Србадија“ | „Нови живот Соколског дома“ | 4.000,00 КМ |
| 2. | КУД „Дворови“ | Међународна смотра фолклора „Дворови 2021 године“ | 2.900,00 КМ |
| 3. | УГ „Артист“ | Међународни фестивал  „Дани хармонике 2021“ | 2.800,00 КМ |
| 4. | Удружење жена „Бели анђео“ | „Оживимо и очувајмо обичаје Семберије“ | 2.600,00 КМ |
| 5. | Удружење „Одеум“ | „Етно џез“ | 2.500,00 КМ |
| 6. | Удружење афористичара „1. април“ | 18. међународни фестивал хумора и сатире „Бијељина 2021“ | 1.900,00 КМ |
| 7. | Удружење ликовних умјетника „Свети Лука“ | „Ликовни умјетници своме граду“ | 1.900,00 КМ |
| 8. | Удружење „Дјечији хор“ | „Музичка маштаоница“ | 1.850,00 КМ |
| 9. | Књижевни клуб „Јован Дучић“ | „19 година Семберске лире у Бијељини“ | 1.100,00 КМ |
| 10. | Сликарска радионица „Сфумато“ | „Млади умјетници Бијељине“ | 1.000,00 КМ |

**Табела 3**

Сва наведена друштва и организације којима су дозначена средства, имала су тј. имају обавезу да након завршене манифестације доставе извјештаје о утрошку истих.

Поред намјенски планираних средстава која се додјељују за пројекте, један број активних удружења се обраћа и захтјевом за додатна средства, која се најчешће односе на организацију традиционалних културних манифестација, ванредне трошкове набавке опреме или путовања у окружењу и иностранству гдје представљају Бијељину, издавачку дјелатност од интереса за Бијељину и слично што им се одобрава, у складу са буџетским могућностима.

1. **Културне манифестације**

Културни садржаји који се реализују на подручју нашег града, углавном су сталног карактера и вишедневни су, али је значајан и број једнократних садржаја (вечери поезије, књижевне вечери, промоције, изложбе, концерти, позоришне представе и сл.), које такође реализују институције или удружења из области културе, са учесницима из Бијељине или из других мјеста, уз подршку Града.

У Табели 4 су наведене традиционалне културне манифестације које су организоване у 2021. години, а које су, углавном, вишедневне.

**Т-4 КУЛТУРНЕ МАНИФЕСТАЦИЈЕ СТАЛНОГ КАРАКТЕРА У 2021. ГОДИНИ**

|  |  |  |  |  |  |
| --- | --- | --- | --- | --- | --- |
| ***Р.бр.*** | ***Манифестација*** | ***Термин***  ***одржавања*** | ***Трајање*** | ***Реализатор*** | ***Напомена*** |
| 1. | „Дани комедије“ | Раније одржавани у **марту**, а 2021. године помјерени због пандемије вируса корона на мај. Отварање организовано **17. маја 2021. године**, а одиграно је пет представа, уз придржавање свих мјера које су биле на снази. | вишедневна | Центар за културу | суфинансира Град |
| 2. | „Мајске музичке  свечаности“ | Одржане од **13. до 16. маја 2021.** године.  Фестивал је организован онлајн због епидемије вируса корона. | вишедневна | СПД „Србадија“ | суфинансира Град |
| 3. | „Љетње вечери“ Јања | Одржане **од 3. до 9. августа 2021.** године, уз придржавање свих мјера које су биле на снази. | вишедневна | БЗК „Препород“ БКУД "Мула-Алија Садиковић" | суфинансира Град |
| 4. | „Пантелински дани“ | Организованиод 1. до 9. **августа 2021. године**, уз придржавање свих мјера које су биле на снази. | вишедневна | Институције и удружења културе | финансира Град |
| 5. | Обиљежавање Дана Града | Организовано **24. септембра 2021. године**,уз придржавањесвих мјера које су биле на снази. | једнодневна | Скупштина Града | финансира Град |
| 6. | "Вишњићеви дани" | Организовани од **2. до 8.новембра 2021. године**,  уз придржавањесвих мјера које су биле на снази. | вишедневна | СПКД „Просвјета“ и институције културе | финансира Град |

**Табела 4**

У реализацији културних садржаја све више простора се даје домаћим учесницима и извођачима, чиме се исти промовишу и афирмишу у својој средини, а самим тим се и трошкови организације смањују.

Број манифестација културе, који је наведен у табели, није занемарљив, јер у оквиру једне манифестације буде реализован одређени број активности које би и појединачно могле бити манифестације за себе. На основу наведеног се може закључити да се културна дешавања које организују институције и удружења надопуњују и чине један континуиран процес у сфери културе.

У овој години, због пандемије вируса корона, велики број манифестација је помјерен или одложен, а неке су одржане са редукованим садржајем, уз поштовање епидемиолошких мјера које су биле на снази.

1. **Сарадња**

Сарадња у овом случају се огледа у два аспекта. Прије свега, подразумијева се сарадња институција и удружења са ресорним службама Града, а затим и ниво сарадње између самих субјеката из области културе, када је ријеч о организацији културних манифестација или одлазак на заједничке наступе код нас и у иностранству. Ресорне службе задужене за институције, чији је Град оснивач, задовољне су сарадњом и односом истих, а ажурност и благовременост приликом достављања тражених података, докумената или извјештаја, на завидном је нивоу.

Однос удружења и друштава према ресорној служби је нешто другачији. Један број истих је веома одговоран, ажуран и благовремен у достављању повратних информација, док мањи број њих нередовно доставља извјештаје, планове, па чак не одговара на упућену коресподенцију, за шта су предвиђене санкције.

1. **Закључна разматрања**

* Институције културе протеклих година организују све већи број културних манифестација интересантних за грађане, што резултира већом посјећености. Међутим, због појаве пандемије корона вируса и увођења ванредног стања велики број манифестација у 2021. години је одложен/помјерен, а некима је редукован садржај;
* Извјештавање о раду и финансијском пословању од стране корисника буџетских средстава из области културе покушава се подићи на виши ниво;
* Наведене манифестације у овој Информацији, као и многе друге, представљају позитивне примјере, те је улагање средстава из буџета Града као подршка унапређењу културе оправдано;
* Пројекти удружења грађана који су у 2021. години финансирани/суфинансирани од стране Града допринијели су повећању разноврсности културних манифестација у Граду;
* Културне манифестације су у овој години обогаћене и учешћем ЈУ Градско позориште „Семберија“, а која је учествовала и у организацији традиционалних манифестација, кроз сарадњу са другим институцијама и удружењима из области културе, што је побољшало садржај ових манифестација.

1. **Приједлози мјера**

* Наставити прилагођавање одржавања манифестација и културних догађаја епидемиолошким мјерама које се налазе тренутно на снази и самим тим омогућити публици безбједан приступ културним садржајима;
* Наставити са праћењем реализације културних манифестација, анализирати посјећеност и тражити уредно извјештавање о утрошку средстава;
* Анимирати удружења која се баве организацијом и реализацијом културних садржаја, да планирају јачање капацитета за писање пројеката, путем којих ће прибављати средства;
* Анимирати организације и удружења младих, као и образовне установе са овог подручја да се активније укључују у организацију културних садржаја;
* Наставити инфраструктруна улагања у објекте културе на подручју Града Бијељина.

п.о. ГРАДОНАЧЕЛНИКА ГРАДОНАЧЕЛНИК

Љубиша Станишић Љубиша Петровић