На основу члана 18. става 2. Закона о социјалном становању Републике Српске („Службени гласник Републике Српске“ број: 54/19 ), члан 39. и 82. Закона о локалној самоуправи („Службени гласник Републике Српске“ број: 97/16 и 36/19),члана 39. став 2. тачка 2) Статута Града Бијељина („Службени гласник Града Бијељина “, број: 9/17), уз претходну сагласност Републичког секретаријата за расељена лица и миграције број: 26.05-07-1024-13/19 од 18.11.2021. године, Скупштина Града Бијељина, на сједници одржаној дана\_\_\_\_\_\_\_\_\_\_ 2021.године, донијела је

**ОДЛУКУ**

О ИЗМЈЕНАМА ОДЛУКЕ О ПОСТУПКУ СУБВЕНЦИОНИСАЊА

ЗАКУПНИНЕ

**Члан 1.**

У члану 2. тачки 1. Одлуке о поступку субвенционисања закупнине („Службени гласник Града Бијељина“ број 24/19) бришу се ријечи **„и других трошкова становања“**.

**Члан 2.**

Члан 3. Одлуке мијења се и гласи:

„Члан 3.

1. Право на субвенцију закупнине у пуном износу од 100% могу остварити корисници који немају новчана примања и не могу остварити никакве новчане приходе.
2. Право на субвенцију закупнине по стопи од 50% могу остварити корисници чији новчани приходи не прелазе износ од 25% просјечне нето плате запослених у Републици Српској за претходну годину по пунољетном члану домаћинства.
3. Под приходима у смислу ове тачке се сматра: плата и друга примања из радног односа, старосне, инвалидске и породичне пензије, пољопривредне дјелатности, примања по прописима борачко-инвалидске заштите и заштите цивилних жртава рата, приходи остварени по основу привредне, услужне и друге дјелатности и друга примања у складу са прописима којима су регулисани приходи, попут пореза на доходак, социјалне заштите и других прописа у Републици Српској.
4. Под приходима у смислу ове тачке се не сматра: новчана накнада за помоћ и његу од стране другог лица, социјална помоћ на мјесечном нивоу, додатци (дјечији, борачки, матерински, награде, отпремнине, стипендије, једнократне помоћи и сл.).“

**Члан 3**.

Члан 4. Одлуке мијења се и гласи:

„Члан 4.

Уз захтјев за остваривање права на субвенцију, прилажу се сљедећи докази:

* овјерена изјава корисника о истинитости података,
* за незапослено лице, потврда издата од стране Завода за запошљавање или увјерење пореске службе да се не води у евиденцији осигураних лица,
* овјерена кућна листа, не старија од 6 мјесеци,
* доказ/потврда о укупним приходима за сваког пунољетног члана домаћинства чија се висина укупних прихода доказује: платном листом, посљедњим чеком од пензије, увјерењем надлежне пореске службе о висини примања или други извори прихода наведених у претходној тачки ове Одлуке, те други докази који се могу тражити и службеним путем од стране надлежног органа.“

**Члан 4.**

Ова Одлука ступа на снагу осмог дана од дана објављивања у „Службеном гласнику Града Бијељина“.

**СКУПШТИНА ГРАДА БИЈЕЉИНА**

Број: ПРЕДСЈЕДНИК

Бијељина, СКУПШТИНЕ ГРАДА БИЈЕЉИНА

Датум,

Александар Ђурђевић

**ОБРАЗЛОЖЕЊЕ**

**Уз приједлог Одлуке о измјенама Одлуке о поступку**

**субвенционисања закупнине**

**I ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење ове одлуке садржан је у члану 18. став 2. Закона о социјалном становању Републике Срспке ( ,,Службени гласник Републике Српске број: 54/19) којим је утврђено да Скупштина једнице локалне самоуправе доноси Одлуку о поступку субвенционисања закупнине, уз претходну сагласност Републичког секретаријата за расељена лица и миграције (Сагласност број: 26.05-07-1024-13/19 од 18.11.2021. године) као и члана 26. тачке 2. и тачке 9. Статута града Бијељина ("Службени гласник града Бијељина" 9/17).

**II РАЗЛОЗИ ЗА ДОНОШЕЊЕ ОДЛУКЕ**

Ступањем на снагу Закона о социјалном становању Републике Српске, јединице локалне самоуправе Републике Српске су у обавези да донесу Одлуку о поступку субвенционисања закупнине корисницима стамбених јединица социјалног становања, по критеријумима наведеним у првобитном облику Одлуке, што је Скупштина Града и учинила усвајањем Одлуке о субвенционисању закупнине на 35. сједници 25.12.2019. године („Службени гласник Града Бијељина“ бр. 24/19). Поучени једногодишњим искуством, уочене су мањкавости, односно неодређености у појединим члановима Одлуке (у члановима који се мијењају), па је на основу свега наведеног, а након провођења Ревизије учинка од стране Главе службе ревизије Републике Српске, као и нацрта извјештаја Ревизије учинка функционисања система социјалног становања број: РУ 006-20 од септембра 2021. године, одлучено да се приступи измјени Одлуке о субвенционисању закупнине.

**III ФИНАНСИЈСКА СРЕДСТВА**

Средства за реализацију Одлуке о поступку субвенционисања закупнине обезбјеђена су из буџета Града Бијељина у оквиру потрошачке јединице 0005170 Одјељење за стамбено-комуналне послове и заштиту животне средине и то са буџетске позиције 416100 субаналитика 1 „Субвенције социјалним категоријама“.

ОБРАЂИВАЧ:

Одјељење за стамбено-комуналне послове и заштиту животне средине

**Градоначелник Града Бијељина утврдио је ПРИЈЕДЛОГ ОДЛУКЕ О ИЗМЈЕНAMA ОДЛУКЕ О ПОСТУПКУ СУБВЕНЦИОНИСАЊА ЗАКУПНИНЕ, те je прослеђује Скупштини Града Бијељина на претрес и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**