На основу члана 59.став 1.тачка 21. Закона о локалној самоуправи („Службени гласник Републике Српске“, број 97/16, 36/19 и 61/21) и члана 71. став 1.тачка 25. Статута Града Бијељина („ Службени гласник Града Бијељина“, број 9/17), а у вези са чланом 3.став 4. Закона о рачуноводству и ревизији Републике Српске“, број 94/15), чланом 73.став 4 .Правилника о рачуноводству, рачуноводственим политикама и рачуноводственим процјенама за буџетске кориснике у Републици Српској („Службени гласник Републике Српске“, број 115/17 и 118/18) и чланом 26. став 4. Правилника о рачуноводству и рачуноводственим политикама за кориснике буџета Града Бијељина („Службени гласник Града Бијељина “, број 19/18 и 13/19), Скупштина града Бијељина је, на \_\_\_\_\_ сједници, одржаној \_\_\_\_\_\_\_\_\_2021.године, донијела

**О Д Л У К У**

**о коначном отпису ненаплативих потраживања**

I

Одобрава се коначни отпис ненаплативих потраживања Града Бијељина, у укупном износу од 1.978.147,64 КМ.

II

1. Ненаплатива потраживаља из тачке I ове одлуке се односе на :

а) **Ненаплатива потраживања ПДВ-а од Управе за индиректно опорезивање у укупном износу од 1.826.190,04 КМ.**

Отписана потраживања искњижавају се из билансне евиденције тако да се задужује конто „корекција осталих краткорочних потраживања у земљи“ - 123919 а одобрава конто „спорна остала краткорочна потраживања у земљи“- 123918

б) **Ненаплатива потраживања по основу новчаних казни у износу од 70.400,00 КМ**

Отписана потраживања искњижавају се из билансне евиденције тако да се задужује конто „корекција потраживања за ненаплаћене непореске приходе“ - 123439 а одобрава конто „ спорна потраживања за ненаплаћене непореске приходе “- 123438.

в) **Ненаплатива потраживања по основу закупа пословних просторија, у износу од 31.005,50 КМ (26.348,72 КМ основица + 4.656,78 КМ ПДВ )**

Отписана потраживања искњижавају се из билансне евиденције тако да се задужује конто „ корекција потраживања за ненаплаћене непореске приходе “ - 123439 а одобрава конто „ спорна потраживања за ненаплаћене непореске приходе “- 123438.

г) **Ненаплатива потраживања по основу такси и накнада, у износу од 42.715,85 КМ** Отписана потраживања искњижавају се из билансне евиденције тако да се задужује конто „ корекција потраживања за ненаплаћене непореске приходе “ - 123439 а одобрава конто „ спорна потраживања за ненаплаћене непореске приходе “- 123438.

д) **Ненаплатива потраживања по основу услуга ватрогасне јединице , у износу од 6.266,00 КМ (5.355,55 КМ основица + 910,44 КМ ПДВ )**

Отписана потраживања искњижавају се из билансне евиденције тако да се задужује конто „ корекција потраживања за ненаплаћене непореске приходе “ - 123439 а одобрава конто „ спорна потраживања за ненаплаћене непореске приходе “- 123438.

ђ) **Ненаплатива потраживања по основу ветеринарско-санитарних прегледа, у износу од 1.220,25 КМ**

Отписана потраживања искњижавају се из билансне евиденције тако да се задужује конто „ корекција потраживања за ненаплаћене непореске приходе “ - 123439 а одобрава конто „ спорна потраживања за ненаплаћене непореске приходе “- 123438.

е) **Ненаплатива потраживања од запослених, у износу од 350,00 КМ**

Отписана потраживања искњижавају се из билансне евиденције тако да задужује конто „корекција потраживања по основу продаје у земљи“ - 123119 а одобрава конто „ спорна потраживања по снову продаје у земљи “- 123118.

1. Аналитички преглед ненаплативих потраживања из подтачке 1) дат је у Прилогу број 1, који чини саставни дио ове одлуке.

III

За реализацију ове Одлуке задужује се Одјељење за финансије.

IV

Ова Одлука ступа на снагу са даном доношења, а објавиће се у Службеном гласнику Града Бијељина.

Број:

ПРЕДСЈЕДНИК СКУПШТИНЕ ГРАДА

Александар Ђурђевић

ОБРАЗЛОЖЕЊЕ

УЗ ОДЛУКУ О КОНАЧНОМ ОТПИСУ НЕНАПЛАТИВИХ ПОТРАЖИВАЊА

ПРАВНИ ОСНОВ

Законски основ за доношење Одлуке о коначном отпису ненаплативих потраживања саджан је у члану 59.став 21.Закона о локалној самоуправи („Службени гласник Републике Српске“, број: 97/16,36/19 и 61/21), члану 71.став 25. Статута Града Бијељина („Службени гласник Града Бијељина“, број 9/17), члан 3.став 4. Закона о рачуноводтву и ревизији Републике Српске („Службени гласник Републике Српске“, број: 94/15), члан 73.став 4. Правилника о рачуноводству,рачуноводственим политикама и рачуноводственим процјенама за буџетске кориснике („Службени гласник Републике Српске“, број: 115/17 и 118/18) и чланом 26.став 4.Правилника о рачуноводству и рачуноводственим политикама за кориснике буџета Града Бијељина („Службени гласник Града Бијељина“, број: 19/18 и 13/19)

РАЗЛОЗИ ЗА ДОНОШЕЊЕ ОДЛУКЕ О КОНАЧНОМ ОТПИСУ НЕНАПЛАТИВИХ ПОТРАЖИВАЊА

Овом Одлуком се усклађују стварне могућности наплате и поштују кљиговодствена начела и стандарди како је прописано МРС ЈС 23 и Правилником о рачуноводству, рачуноводственим политикама и рачуноводственим процјенама за буџетске кориснике („Службени гласник Републике Српске“, број: 115/17 и 118/18)

ОБРАЗЛОЖЕЊЕ САДРЖАЈА ПРИЈЕДЛОГА ОДЛУКЕ

Што се тиче отписа потраживања на име поврата ПДВ-а од Управе за индиректно опорезивање БиХ у укупном износу од 1.826.190,04 КМ ради се о ненаплаћеним потраживањима која су се односила на управне поступке који су вођени пред Управом за индиректно опорезивање БиХ почевши од 2014. године, а по захтјеву Града Бијељина за поврат ПДВ-а који смо платили за потребе реализације Пројекта канализације, фаза 2: Постројење за пречишћавање отпадних вода и проширење мреже.

Правни основи у предметним поступцима, по којим је Град тражио поврат ПДВ-а у укупно 3 фазе које су провођене у периоду од 2014. до 2020. године, односили су се на: Аранжман о бесповратној помоћи из програма ОРИО за фазу провођења и фазу функционисања и одржавања изградње канализационе мреже и постројења за прераду отпадних вода у граду Бијељини, закључен дана 27.07.2016. године Краљевине Холандије и Босне и Херцеговине, Уговор о гранту од 15.02.2011. године закљученим између АД ''Водовод и канализација'' Бијељина, општине Бијељина и Републике Српске, и ЕБРД-а и Уговор о амандману и приступању на Уговор о гранту од 15.02.2011. године, између Босне и Херцеговине, Републике Српске, Града Бијељина, ЕБРД-а и а.д. ''Водовод и канализација'' Бијељина, којим је допуњен уговор од 15.02.2011. године.

У конкретном случају већи број захтјева за поврат ПДВ-а, у износу од преко 4.500.000,00 КМ, је усвојен и на име тога извршен је поврат ПДВ-а Граду Бијеиљна, а преостали износ од 1.826.190,04 КМ је износ за који је Град Бијељина одбијен са захтјевом. С тим у вези истичемо да је Град Бијељина, у наведеним поступцима у којима је рјешењем Управе за индиректно опорезивање БиХ одбијен захтјев Града за поврат ПДВ-а, користио редовне и ванредне правне лијекове, који су одбијени од стране надлежних органа уз образложење да се ради о новчаним средствима која су плаћана из властитих извора, односно средстава Града Бијељина, те да су из тих разлога захтјеви неосновани.

У складу са чланом 100.Закона о прекршајима („Службени гласник РС“, број 63/14) наведено је следеће:

„Изречена новчана казна и казна затвора не може се извршити ако је од дана правоснажности рјешења, односно извршног прекршајног налога протекло пет година, с тим што застарјелост извршења казне затвора не може наступити ако је извршење казне у току.“

Даље, у складу са истим Законом , у члану 229.став 3 наведено је следеће :

„Новчана казна и трошкови поступка бришу се из Регистра по протеку пет година од дана када су прекршајни налог или рјешење о прекршају постали правоснажни и извршни.“

С обзиром да се по Закону на рокове застарјелости извршења прекршајне санкције примјељује пропис који је важио у вријеме учињеног прекршаја, а наведени прекршаји су настали у периоду од 2008.-2010.године наводимо следеће:

У члану 79.став 2.Закона о прекршајима („Службени.гласник Републике Српске“, број 34/06) наводи се:

„Новчане казне и трошкови поступка се евидентирају као дуг у Регистру новчаних казни док кажњени не плати пуни износ новчане казне и трошкове поступка. Новчана казна и трошкови поступка бришу се из Регистра новчаних казни по протеку пет година од дана када су прекршајни налог или рјешење о прекршају постали коначни/правоснажни и извршни.

Према закону о прекршајима РС сваки надлежни орган је одговоран за праћење извршења новчаних казни и других мјера изречених прекршајним налогом.Ако се утврди да кажњени избјегава да плати новчану казну, овлашћени орган може затражити од Пореске управе РС да примјени поступак принудне наплате за било који износ евидентиран у регистру новчаних казни на исти начин на који је овлашћена за наплату пореских обавеза, што је у наведеним случајевима и урађено.

Из свега горе наведеног може се закључити да Одјељење за инспекцијске послове протеком пет година од настанка извршног прекршајног налога нема више увида у РОФ (регистар казни) из разлога што се исти бришу из Регистра, а самим тим и апсолутна застарјелост изречене новчане казне наступа протеком пет година од дана извршног прекршајног налога.

Ненаплатива потраживања по основу запупа пословних просторија, такси и накнада, услуга ватрогасне јединице, услуга ветеринарско-санитарних прегледа и потраживања од запослених се отписују јер је испоштован и крајњи рок застаре од 10 година. Старосна структура предложених потраживања је преко 10 година и више не постоји никакав правни основ за њихову кљиговодствену евиденцију. У прилогу ове одлуке се налаи списак свих појединачних потраживања са прилозима који доказују да предузете све правне радње да се ова потраживања наплате ( копија судских рјешења о оубустављању поступка извршења, копије предмета просљеђених у Пореску управу Бијељина са копираним доставницама, копије писмених опомена за плаћање и опомена пред тужбу). Обзиром да су предузете све могуће мјере наплате и извјесне немогућности наплате, Градоначелник, на приједлог Одјељења за финансије , предлаже Скупштини Града да донесе Одлуку о коначном отпису ненаплативих потраживања.

Након доношења одлуке, Одјељење за финансије ће извршити искњижавање наведених потраживања.

ФИНАНСИЈСКА СРЕДСТВА

Реализација ове Одлуке не захтјева додатна финансијска средства.

По основу отписа свих неведених потраживања вршена је, у складу са рачуноводственим стандаррдима, корекција вриједности потраживања терећењем обрачунских расхода у свим случајевима када потраживања нису била наплаћена у року од 12 мјесеци од датума доспијећа. Што значи, овим коначним отписом **нема нових додатних трошкова нити негативних посљедица на финансијски резултат 2021.године**.

У Бијељини,

Обрађивач:

-ОДЈЕЉЕЊЕ ЗА ФИНАНСИЈЕ

Градоначелник Града Бијељина је утврдио ПРИЈЕДЛОГ ОДЛУКЕ О КОНАЧНОМ ОТПИСУ НЕНАПЛАТИВИХ ПОТРАЖИВАЊА, те је просљеђује Скупштини Града на разматрање и усвајање.

ГРАДОНАЧЕЛНИК ГРАДА БИЈЕЉИНА